**AGENȚIA PENTRU PROTECȚIA MEDIULUI SIBIU**

Nr.

Referitor dosar: 21769/20626/15.12.2021

**DECIZIA ETAPEI DE INCADRARE**

**DRAFT**

Ca urmare a solicitării de emitere a acordului de mediu adresate de **PRIMĂRIA ORAȘULUI CISNĂDIE,** cu sediul în **comuna** Orlat**, sat** Orlat**, str.** Avram Iancu**, nr.** 202**, județul** Sibiu**,** înregistrată la **Agenția pentru Protecția Mediului Sibiu** cu nr. **830** din **17.01.2023** și a completărilor ulterioare, în baza Legii nr. 292 din 2018 privind evaluarea impactului anumitor proiecte publice și private asupra mediului şi a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări şi completări prin Legea nr. 49/2011, cu modificările și completările ulterioare,

**Agenția pentru Protecția Mediului Sibiu decide**, ca urmare a consultărilor desfășurate în cadrul ședinței Comisiei de Analiză Tehnică din data de **XXXX**, că proiectul **Amenajare albie pârâu Cisnădie în zona Lac, Cisnădie – Cisnădioara, UAT Cisnădie, județul Sibiu**, propus a se realiza în județul Sibiu, oraș Cisnădie, zona Lac, înregistrată la Agenția pentru Protecţia Mediului Sibiu cu nr. 21769/20626/15.12.2021 și a completărilor ulterioare**, nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, Anexa 2, pct. 10 lit. f și pct. 13 lit. a;

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

e) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii nr. 292/2018.

**1. Caracteristicile proiectului:**

**a) dimensiunea și concepția întregului proiect**

Tronsonul de albie analizat este situat in bazinul hidrografic al râului Olt, pe cursul de apă Cisnădie (cod cadastral VIII.1.120.10), are lungimea de cca. 1,5 km si este delimitat la capătul aval in zona Lacului Cisnădie iar la capătul amonte de podul pe DJ 106D (intrarea În localitatea Cisnădioara).

Vecinătății:

* la Nord – terenuri libere neconstruite situate în extravilanul orașului Cisnădie.
* la Est – drum de exploatare, terenuri libere și construite situate în intravilanul orașului Cisnădie aparținând UTR L2 conform PUG Cisnădie. Accesul din zona est se realizează din str. Lungă.
* la Vest – DJ 106D și terenuri libere și construite situate în intravilanul localității Cisnădioara aparținând UTR L2 conform PUG Cisnădie. Accesul din zona vest se realizează din DJ 106D.
* la Sud – terenuri libere neconstruite și construite situate în intravilanul orașului Cisnădie și localitatea Cisnădioara, cât și trupul 5 Sediu Fermă Pomicolă.

Conform memoriului de prezentare pe un tronson de albie de cca. 50 m aferent zonei mediane a lacului Cisnădie se manifesta o eroziune foarte puternica, activă, cu alunecări și prăbușiri ale malurilor (în special pe malul stâng). La capătul amonte al tronsonul pe malul stâng albia este puternic erodată și adâncită.

În zona amonte lac, traseul albiei minore este meandrat, colmatat iar la debite mari migrează. Secţiunea de scurgere a albiei este foarte redusa. În această zona există priza de apa a lacului Cisnădie. In prezent aceasta este nefuncțională, colmatata si parțial distrusa.

Din zona amonte lac și până în zona podului pe DJ 106D de la intrarea în localitatea Cisnădioara, albia minoră a pârâului Cisnădie are secțiune de tranzitare redusă, traseul este relativ stabil, cu eroziuni și deplasări locale ale malurilor. De asemenea, există și colmatări locale. În zona imediat aval de podul pe DJ 106D albia minora este foarte bine definită, cu maluri înalte de cca. 5 m.

* în zona profilului transversal P21 exista un prag din beton degradat
* în zona aval de podul pe DJ 106D, pe lungimea de cca. 250 m, exista vegetație abundentă care influențează curgerea apelor.

Lucrările propuse constau in:

* *reprofilare albie – L = 1220 m*

Albia reprofilată se va realiza prin excavații și va avea o formă geometrică trapezoidală cu lățimea la bază de 10,0 m, înclinarea taluzelor de 1:1,5 şi adâncimea de 1,5 m. Secţiunea de amenajare are capacitate de tranzitare a debitului cu asigurarea 1% (Q1% = 80,8 mc/s). In zonele in care malul nu atinge înălțimea de 1,5 m se vor realiza umpluturi pentru conformarea cu secțiunea de amenajare. Albia amenajata are 3 tronsoane cu pantă diferită a talvegului, acestea fiind necesare pentru racordarea la capete cu albia existentă și realizarea înălțimii de amenajare.

* *protecții de mal – L = 449 m*

Protecțiile de mal se vor realiza local, pe taluzurile malurilor concave ale albiei amenajate, pentru protejarea malurilor împotriva eroziunilor. Acestea au fost prevăzute sa se realizeze dintr-o saltea de gabioane cu dimensiunile 0,3 x 2,70 x 3,00 m așezată pe un strat drenant din geotextil (0.5 kg/mp) L = 3.20 m care se sprijină la partea inferioara pe o grinda din beton ciclopian de 0,5 x 1,0 m.

* *praguri de fund îngropate – 18 buc.*

Pentru stabilizarea secțiunii de amenajare a albiei s-au prevăzut praguri de fund pozate sub cota talvegului proiectat ce vor fi alcătuite din grinda prag din gabioane cutie de 1,0 x 1,0 x 2,0 m și rizberma din anrocamente de piatra bruta cu greutatea >250 kg/buc având forma geometrica trapezoidala cu baza mică de 2,0 m, înclinarea taluzului spre aval 1:1 și adâncimea de fundare de 1,0 m. Gabioanele cutie cat si rizberma din anrocamente vor fi pozate pe un strat drenant din geotextil (0.5 kg/mp). Stratul drenant din geotextil și rizberma se vor realiza doar pe patul albiei amenajate iar grinda prag din gabioane cutie se va continua pe taluze si 1,0 m pe maluri.

Suprafața ocupată de lucrări conform traseului de regularizare propus la faza Studiu de fezabilitate este 18 364 mp.

**b) cumularea cu alte proiecte** – posibil ca în perioada de realizare a proiectului să se desfășoare lucrări de construire în zonă;

**c) utilizarea resurselor naturale, în special a solului, a terenurilor, a apei și a biodiversității** – în cantități limitate agregate minerale;

**d) cantitatea și tipurile de deseuri generate/gestionate** – în perioada lucrărilor de execuție rezultă deșeuri specifice activității de construire, vor fi gestionate conform OUG nr. 92/2021, aprobată prin Legea 17/2023;

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuție a lucrării, fără impact semnificativ;

**f) riscurile de accidente majore și /sau dezastre relevante pentru proiect, inclusiv cele cauzate de schimbările climatice** - se vor respecta normele de protecția muncii;

**g) riscurile pentru sănătatea umană** – nu este cazul;

**2. Amplasarea proiectelor:**

**a) utilizarea actuală și aprobată a terenurilor:**  folosința actuală a terenului: arabil, drum, curții construcții, ape stătătoare, destinația - extravilan, conform PUG Cisnădie aprobată cu HCL nr. 238/2015; HCL 154/2021, conform certificatului de urbanism, emis de Primăria Cisnădie.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** râul Cisnădie;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecție instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populației:** populația din orașul Cisnădie;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potențial**:

**a) importanța și extinderea spațială a impactului:** local, redus în perioada de execuție;

**b) natura impactului:** impact redus asupra factorilor de mediu;

**c) natura transfrontalieră a impactului:** nu este cazul;

**d) intensitatea și complexitatea impactului:** în perioada de execuție impactul asupra mediului este redus și temporar, riscul potențial de poluare a solului fiind dat de pierderi accidentale de carburanți sau lubrefianți de la vehicule si utilaje;

**e) probabilitatea impactului:** impact limitat, pe durata de execuție a lucrărilor, reversibil după finalizarea acestora.

**f) debutul, durata, frecvența și reversibilitatea preconizate ale impactului:** impact redus pe perioada de realizare a lucrărilor;

**g) cumularea impactului cu impactul altor proiecte existente și/sau aprobate:**  proiectul nu presupune o activitate continuă, cu efecte de durată, se poate aprecia că, nu va exista o cumulare a efectelor între proiectul analizat și alte activități ce ar putea fi derulate în zona de desfășurare a lucrărilor;

**h) posibilitatea de reducere efectivă a impactului:** nu este cazul**.**

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* adresa nr. 15697/19.10.2023, emisă de ABA Olt prin care se specifică că pentru proiectul propus nu este necesar elaborarea Studiului de Evaluare a Impactului asupra corpurilor de Apă;
* proiect Aviz de Gospodărire a Apelor xxxxxxxx, emis de Administrația Bazinală de Apă Olt, fără evaluarea impactului asupra corpurilor de apă;

**Condițiile de realizare a proiectului:**

* respectarea legislației în vigoare în domeniul protecției mediului;
* respectarea tuturor avizelor/punctelor de vedere, emise de celelalte autorități;
* împrejmuirea corespunzătoare a zonelor de lucru, montarea de avertizoare, etc;
* organizarea de șantier se va realiza, astfel încât impactul generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;
* materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
* **managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu şi va fi în responsabilitatea titularului proiectului, astfel:**
* deșeurile municipale amestecate generate în perioada lucrărilor de construcții vor fi colectate, stocate temporar în pubele și eliminate la un depozit autorizat cu acceptul operatorului de depozit;
* deșeurile industriale reciclabile rezultate în perioada lucrărilor de construcții (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021aprobată prin Legea 17/2023, titularii pe numele cărora au fost emise autorizații de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021 aprobată prin Legea 17/2023, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* In conformitate cu OUG nr. 92/2021 aprobată prin Legea 17/2023, titularii pe numele cărora au fost emise autorizații de construire şi/sau desființări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* In conformitate cu OUG nr. 92/2021aprobată prin Legea 17/2023, gestionarea deșeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special.

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* este interzisă desfășurarea lucrărilor pe timp de noapte;
* se interzice stocarea temporară şi depozitarea carburanților și substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* oprirea motoarelor tuturor vehiculelor aflate în staţionare în incinta șantierului.
* curăţarea eficientă a vehiculelor la ieşirea din şantier, umezirea drumurilor, a căilor de acces în şantier, respectiv a zonei în care se descarcă materialele de construcţii.
* utilizarea de vehicule şi utilaje conforme cu standardele de emisii, cu reviziile tehnice realizate la zi;
* adaptarea limitei de viteză în interiorul şi în jurul șantierului;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligația curățării zonelor afectate de orice materiale şi reziduri;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se vor lua imediat măsurile necesare în cazul unei amenințări iminente cu un prejudiciu sau în cazul producerii unui prejudiciu asupra mediului, în cel mai scurt timp de la luarea la cunoștință a apariției amenințării, se va informa Agenția pentru Protecția Mediului Sibiu și Garda Națională de Mediu – Comisariatul Județean Sibiu; titularul are obligația să dețină mijloacele și materialele necesare și să acționeze în conformitate cu prevederile legale în vigoare;
* titularul proiectului are obligația să asigure condițiile tehnice şi organizatorice pentru activitățile efectuate, astfel încât să se prevină riscurile pentru mediul înconjurător;
* titularul proiectului are obligația să nu degradeze mediul natural sau amenajat, prin depozitări necontrolate de deșeuri de orice fel;
* se va respecta SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* respectarea prevederilor Legii 107/1996, cu modificările și completările ulterioare;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- Calitatea aerului în zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificările și completările ulterioare;
* Legea 307/2006 privind apărarea împotriva incendiilor cu modificările și completările ulterioare;
* O.M.A.I. nr. 712/2005 pentru aprobarea dispozițiilor generale privind instruirea salariaților în domeniul situațiilor de urgență, cu modificările și completările ulterioare;
* O.M.A.I. nr. 163/2007 pentru aprobarea normelor generale de apărare împotriva incendiilor;
* în conformitate cu prevederile Legii 307/2006 pentru apărarea împotriva incendiilor, cu modificările și completările ulterioare, art. 5, persoanele fizice și juridice răspund, potrivit legii, de stabilirea și aplicarea măsurilor de apărare împotriva incendiilor, precum și de consecințele producerii incendiilor.

***Condiții de realizare a proiectului conform Proiectului Avizului de Gospodărire a Apelor, emis de Administrația Bazinală de Apă Olt:***

* se vor respecta condițiile impuse prin actul de reglementare de ABA Olt.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de *9 (nouă*) pagini, semnate şi ștampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV,**

**Ciprian SIMULESCU**

**ŞEF SERVICIU AVIZE, ȘEF SERVICIU CALITATEA**

**ACORDURI, AUTORIZAŢII, FACTORILOR DE MEDIU**

Ruxanda-Maria FLORIAN **Flaviu TOMUȚĂ**

**ÎNTOCMIT,** **ÎNTOCMIT,**

consilier **Mihaela CERCIU** consilier **Gabriela CĂPĂȚÎNĂ**